OzLabs/hebrew-wiki-articles huggingface dataset:
תאופיק מנסור

תאופיק מנסור (בערבית: توفيق منصور, תעתיק מדויק: תופיק מנצור; נולד ב-17 בינואר 1968) הוא מתמטיקאי דרוזי-ישראלי, פרופסור מן המניין באוניברסיטת חיפה. מחקריו עוסקים בקומבינטוריקה ויישומיה.

==קורות חיים==
תאופיק מנסור נולד למאג'ד וחזרוני בכפר עספיא שם גדל. למד בתיכון "נזירות נצרת" בחיפה. בוגר תואר ראשון במתמטיקה מהטכניון ותואר שני ושלישי במתמטיקה מאוניברסיטת חיפה.

בין השנים 1992–2000 מנסור היה מורה למתמטיקה בבתי ספר בכפר ובסוף התקופה שימש גם כמתרגל ומרצה במכללה הערבית, באוניברסיטת חיפה ובאוניברסיטה הפתוחה.

את הפוסט-דוקטורט הראשון עשה בין השנים 2001–2002, בבורדו בצרפת ב-"Laboratoire Bordelais de Recherche Informatique". את הפוסט-דוקטורט השני עשה בין השנים בשנים 2002–2003, בגטבורג בשוודיה ב-"Chalmers University of Technology".

בשנת 2003, מונה מנסור למרצה ואז למרצה בכיר באוניברסיטת חיפה (מלגת מעוף) ובשנת 2007 לפרופסור חבר בחוג למתמטיקה ובשנת 2014 לפרופסור מן המניין בחוג למתמטיקה. בתקופת לימודיו בתואר שלישי וגם בשנתיים הפוסט-דוקטורט התמחה בקומבינטוריקה בכלל ובתבניות של תמורות (Permutation patterns) בפרט. מנסור חוקר ענפים רבים ושונים במתמטיקה בדידה ובפרט בקומבינטוריקה ושימושיה הנרחבים. בכלל זה זהויות, הוכחות קומבינטוריות ואנליטיות, כללי נסיגה, תבניות של תמורות ותורת גרפים, ובעיות קומבינטוריות בפיזיקה וכימיה.

משנת 1994 נשוי לרונית, ואב לשלוש בנות.

== פרסומים ==
===ספרים ===
<div class="mw-content-ltr">
*Silvia Heubach and Toufik Mansour, [https://books.google.co.il/books?id=RMRg25eUngUC&lpg=PP1&dq=Combinatorics%20of%20Compositions%20and%20Words&pg=PP1#v=onepage&q=Combinatorics%20of%20Compositions%20and%20Words&f=false Combinatorics of Compositions and Words]. CRC Press, 2009. 
*Toufik Mansour, [https://books.google.co.il/books?id=5NvrH4w8WGsC&lpg=PP1&dq=Combinatorics%20of%20Set%20Partitions&pg=PP1#v=onepage&q=Combinatorics%20of%20Set%20Partitions&f=false Combinatorics of Set Partitions]. CRC Press, 2012. 
*Toufik Mansour and Matthias Schork, [https://books.google.co.il/books?id=q9WYCgAAQBAJ&lpg=PP1&dq=Commutation%20Relations%2C%20Normal%20Ordering%2C%20and%20Stirling%20Numbers&pg=PP1#v=onepage&q=Commutation%20Relations,%20Normal%20Ordering,%20and%20Stirling%20Numbers&f=false Commutation Relations, Normal Ordering, and Stirling Numbers]. CRC Press, 2015
</div>

===מאמרים ===
*רשימת מאמריו ב-[http://www.zentralblatt-math.org/zmath/en/search/?q=au%3AMansour%2C+T%2A/ Zentralblatt Math]
*רשימת מאמריו ב-[https://www.scopus.com/authid/detail.uri?authorId=7006694952 Scopus]
*פרופיל אקדמי של תאופיק מנסור ב-[https://www.researchgate.net/profile/Toufik_Mansour דף ResearchGate]

== קישור חיצוני ==
*[http://math.haifa.ac.il/toufik/ דף אישי] באתר אוניברסיטת חיפה

==קישורים חיצוניים==

קטגוריה:מתמטיקאים ישראלים
קטגוריה:מדענים דרוזים ישראלים
קטגוריה:סגל אוניברסיטת חיפה: מתמטיקה
קטגוריה:מורים למתמטיקה בישראל
קטגוריה:עספיא: אישים
קטגוריה:בוגרי בית ספר נזירות נצרת
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת חיפה
קטגוריה:ישראלים שנולדו ב-1968
הינדוסטנית

הינדוסטנית (כתב דוונאגרי: हिन्दुस्तानी; כתב נסתעליק: ہندوستانی, בתעתיק לטיני: Hindustānī; נקראת גם הינדי-אורדו, דוונאגרי: हिंदी उर्दू, נסתעליק: ہندی اردو, תעתיק לטיני: hindī-urdū) היא שפה מקבוצת השפות ההודו-אריות במשפחת השפות ההודו-אירופיות והלינגואה פרנקה של צפון הודו ושל פקיסטן. ידועה גם בשמות הינדי, אורדו, הינדווי ורקהטה. מקור השפה בניב הקריבולי של דלהי, ויש בה אוצר מילים רב שמקורו בפרסית, ערבית, שפות טורקיות וסנסקריט. לשפה שתי צורות רשמיות: ההינדית הסטנדרטית והאורדו הסטנדרטית, ששתיהן משלבים סטנדרטיים שלה. ההינדית הושפעה יותר מהסנסקריט, בעוד שהאורדו הושפעה יותר מהפרסית, הערבית והשפות המרכז-אסייתיות. לפני חלוקת הודו המונחים "הינדוסטני", "הינדי" ו"אורדו" היו בבחינת מילים נרדפות, והם כולם כיסו את מה שהיום נקרא הינדית ואורדו. המונח "הינדוסטנית" משמש גם כשם למספר ניבים של השפה ההינדית המדוברים מחוץ לתת-היבשת ההודית, ביניהם הניב המדובר בפיג'י והניב הקריבי המדובר בסורינאם ובטרינידד.

הברית החדשה בשפה ההינדוסטנית שפורסמה ב-1842.

פרק ראשון של הברית החדשה בשפה ההינדוסטנית.

==קישורים חיצוניים==

* [https://web.archive.org/web/20130204000432/http://www.uiowa.edu/~incinema/Hindinote.html הינדית? אורדו? הינדוסטנית? הינדי-אורדו?] 
* 

==הערות שוליים==

קטגוריה:פקיסטן: שפות
קטגוריה:הודו: שפות
קטגוריה:שפות הודו-איראניות
קטגוריה:פיג'י
קטגוריה:סורינאם: תרבות
ארתור גינס

ארתור גִינֶס (Arthur Guinness; 1725 - 8 בינואר 1803 ) היה מבשל בירה אירי ומייסדה של מִבשלת בירה גינס. יזם, איש חזון ופילנתרופ.

גינס הניח את היסודות של מבשלת הגינס. בגיל 27, בשנת 1752, סנדקו של ארתור גינס, ארתור פרייס - הארכיבישוף של קאשל, בכנסיית אירלנד - הוריש לו 100£ בצוואתו. גינס השקיע את הכסף ובשנת 1755 הייתה בבעלותו מבשלה בלייקסליפ, במרחק 17 ק"מ מדבלין. ב-1759, גינס הגיע לעיר והקים עסק משלו. הוא חתם על חוזה בן 9,000 שנה על שטח של 4 אקרים (16,000 מטרים רבועים) ב- St. James's Gate עם מארק ריינספורד, עבור דמי שכירות שנתיים של 45£.

== רקע ==
תאריך לידתו של ארתור גינס הוא מקור לספקולציות שונות. על קברו, הנמצא במחוז קילדייר (Kildare), נכתב כי הוא נפטר ב-23 בינואר 1803, בגיל 78, מה שמציין שהוא נולד בשנת 1724 או בתחילת שנת 1725. דבר זה, סותר את התאריך - ה-28 בספטמבר 1725 שנבחר על ידי חברת גינס ב-1991, כנראה כדי לשים סוף לספקולציות המתעוררות סביב תאריך לידתו.

== משפחה ==
בשנת 1761, ארתור נשא לאישה את אוליביה וייטמור בכנסיית מארי הקדושה בדבלין והיא ילדה לו 21 ילדים, שרק 10 מהם הגיעו לבגרות. שלושה מבניו היו גם כן מבשלי בירה, וצאצאיו האחרים כללו מיסיונרים, פוליטיקאים וסופרים.

ארתור גינס נקבר בינואר 1803 בבית הקברות Oughter Ard במחוז קילדייר, בחלקה של משפחת אמו.

== קישורים חיצוניים ==

* [https://web.archive.org/web/20071114223625/http://www.peterowen.com/pages/nonfic/Guinness.htm ביוגרפיה של ארתור גינס] 
* 

קטגוריה:ערכים שבהם תבנית בריטניקה אינה מתאימה
קטגוריה:אירים
קטגוריה:יזמים
קטגוריה:נדבנים אירים
קטגוריה:בירה
קטגוריה:ילידי 1725
קטגוריה:נפטרים ב-1803
אלעד רוזן

מראה כללי בתערוכה "החלום של אבא תות ובנו ב[[גלריה רוזנפלד]]
אלעד רוזן (נולד ב-1980) הוא אמן ישראלי זוכה הפרס לציור ע"ש אסנת מוזס לאמן צעיר לשנת 2010.

==ביוגרפיה==
רוזן נולד בשנת 1980 בהוד השרון ובשנת 2009 סיים את הלימודים במחלקה לאמנות בבצלאל. לאחר סיום לימודיו הציג במספר תערוכות קבוצתיות. ביניהן בגלריה אלפרד ("אלפרד ושות'", 2009. "אלפרד ושות' 2", 2010), גלריה דולינגר ("מנועי חיפוש", 2009), גלריה P8 ("בארט ארט", 2009), וגלריה מנשר ("לחם ושושנים", 2010). בשנת 2010 בעקבות זכייתו בפרס לציור לאמן צעיר ע"ש אסנת מוזס הציג תערוכת יחיד ראשונה בבית האמנים בירושלים שלוותה בקטלוג "אלעד רוזן, ציורים 2010-2007" (מאמר פתיחה מאת דרורית גור אריה). בהמשך אותה שנה הציג במשותף עם האמנית נעמי לב בגלריה אלפרד את התערוכה "ציור על ציור" שכללה גם עבודת קיר משותפת לשני האמנים. בשנת 2015 הצטרף לתוכנית הרזידנסי של ארטפורט תל אביב. באותה שנה אצר את התערוכה "מיני גולף בת ים" במוזיאון בת-ים לאמנות עכשווית, שהפכה לאחת התערוכות הייחודיות והמוצלחות באותה שנה. במסגרת התערוכה, הזמין רוזן אמנים כמו דרורה דומיני, רותי דה פריס, גבי קריכלי וגבריאל קלזמר ליצור מגרשי מיני גולף. ב-2016 הציג תערוכת יחיד בגלריה רוזנפלד וב-2018 חזר והציג בה תערוכה נוספת.

רוזן מתגורר ופועל בתל אביב עם בת זוגו, המשוררת נעם פרתום, ובנם שנולד ב-2023.

==קישורים חיצוניים==
* 
*
* [http://erev-rav.com/archives/7134 הודעה על הזכייה בפרס מוזס] באתר ערב רב, יוני 2010.
* [http://michaelarch.wordpress.com/2011/01/10/%D7%A1%D7%99%D7%91%D7%95%D7%91-%D7%91%D7%A1%D7%98%D7%95%D7%93%D7%99%D7%95-%D7%A9%D7%9C-%D7%90%D7%9C%D7%A2%D7%93-%D7%A8%D7%95%D7%96%D7%9F-%D7%95%D7%92%D7%9D-%D7%91%D7%92%D7%91%D7%A2%D7%AA-%D7%A2/ ביקור בסטודיו של אלעד רוזן בתל אביב] באתר 'חלון אחורי', ינואר 2011.
* 

קטגוריה:ציירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1980
פאגוס (יחידה מנהלית)

בורגונדיה לפאגי במאה ה-9]]
פאגוס (בלטינית: Pagus ברבים, פאגי Pagi; מילולית: "הארץ"; בגרמנית: Gau, גאו; באנגלית: Shire, שייר) הייתה יחידת מנהלית גאלו-רומית קטנה מאשר קיויטאס (civitas ברבים civitates).

בתקופת ימי הביניים חולקו ארצות הפרנקים ליחידות מנהליות הדומות לקנטונים של צרפת או במילים אחרות, יחידות המשנה של המחוז בצרפת. יחידות אלו נקראו פאגוס ובראש כל אחת מהן עמד קומס. הפאגוס עצמו היה מחולק בדרך כלל לווילות.

באיים הבריטיים היה ה"שייר" (Shire) המונח המקובל לפאגוס. יחידה מנהלית זו הייתה לעיתים שוות ערך לנחלתו של רוזן (רוזנות) ולעיתים חפפה יחידה שלטונית קודמת בשם "פאטריה", שהיוותה מחוז בעל היסטוריה משותפת, שבו יש לתושבים הרגלים ומושגים זהים וכל אדם מכיר את השווים לו מבחינה משפטית.

==ראו גם==
*פרובינקיה רומית
*פרובינציה

==קישורים חיצוניים==

קטגוריה:פרובינקיות רומיות
קטגוריה:חלוקה מנהלית לפי סוג
Azamoth

Azamoth היא להקת בלאק מטאל מישראל המבוססת בירושלים.
הלהקה סיגלה לעצמה סגנון בלאק מטאל המזוהה בעיקר עם השנים הראשונות של התבססות הסגנון (תחילת שנות ה-90 של המאה ה-20) ואשר מאופיין בעיקר בצליל "מלוכלך" ומוטיבים אגרסיביים.
<br />
מקור השם Azamoth (אזמות') מגיע מעיוות המילה "עצמות".

== היסטוריה ==
הלהקה החלה את דרכה בשנת 2004. מייסדי הלהקה היו סקורצ' (Scorch), לורד גריף (Lord Grief) ועזראל (Azrael). בחודשים הראשונים הלהקה פעלה בלי מתופף והשקיעה את עיקר זמנה בכתיבת שירים, כאשר Azrael ו- Lord Grief היו הגיטריסטים ו-Scorch היה באסיסט וסולן. לאחר שנכתבו ארבעת השירים הראשונים של הלהקה - ביניהם "From the Land of Ice" ו- "The Eternal Horde" - הלהקה גייסה לשורותיה את המתופף שוורץ (Schwartz) אשר ניגן בימים אלו בלהקת ההבי מטאל הירושלמית Stone of Tears.

כחודש לאחר הצטרפותו של Schwartz, הלהקה ערכה את הופעתה הראשונה במועדון הצוללת הצהובה בירושלים. בחודשים שלאחר הופעתם הראשונה, במקביל להופעות נוספות, הלהקה הקליטה את אלבום הדמו שלה "Ancient Signs of War", אשר יצא בכמות מוגבלת של 100 עותקים. כל עותקי הדמו חולקו ונמכרו בטווח זמן קצר מאוד וכיום הוא קשה להשגה.

כחודש לפני הקלטת אלבום הבכורה של הלהקה - "Eternity" - ללהקה הצטרף דראוגר (Draugr) אשר גויס על מנת להחליף את Scorch בתפקיד הבאס. זמן קצר לאחר גיוסו, הלהקה הופיעה את הופעתה היחידה בהרכב של חמישה אנשים. אלבום הדמו שימש כבסיס לאלבום "Eternity", אשר יצא בשנת 2006 והכיל כמעט את כל שירי אלבום הדמו, בהקלטה מחודשת ומקצועית יותר, למעט השיר "Ancient Signs of War" אשר נפגם לאחר הקלטתו.

באפריל שנת 2006 יצאה הלהקה לסיבוב הופעות באירופה, ביחד עם להקת Lord Belial השוודית ולהקת Dark Fortress הגרמנית. סיבוב ההופעות עבר במדינות: גרמניה, אוסטריה, הולנד ושווייץ וכלל 12 הופעות. הגיטריסט Lord Grief לא השתתף בסיבוב ההופעות ואת מקומו על הגיטרה תפס Draugr, כך ש-Scorch חזר לתפקיד הבאסיסט והסולן.

חודשים ספורים לאחר שהלהקה חזרה מסיבוב ההופעות, היא המשיכה לתפקד בהרכב של ארבעת האנשים שהשתתפו בסיבוב ההופעות, עד שלבסוף Draugr עזב את הלהקה ואת מקומו כגיטריסט תפס בשנית Lord Grief.

האלבום "Eternity" יצא רק לקראת סוף שנת 2006.

בין השנים 2006 ו-2008 הלהקה עסקה בעיקר בהופעות ברחבי הארץ ובכתיבת שירים בודדים. מאז סוף שנת 2008 הלהקה הפסיקה להופיע כלל, על מנת להתעמק ביצירת האלבום השני - "Bellum Nostrum", אשר עדיין לא פורסם.

לקראת סוף שנת 2010, זמן מועט לפני הקלטות האלבום השני, עברה הלהקה מספר שינויים בהרכב, המתופף המקורי (Shwartz) עזב את הלהקה ובמקומו הצטרף דן (DEN) כמו כן הצטרף זאבוליי (Zabolei) ותפס את תפקיד הבאס, הקלטות האלבום השני נדחו לתחילת שנת 2012.

== ראו גם ==
* בלאק מטאל

== קישורים חיצוניים ==

קטגוריה:להקות בלאק מטאל ישראליות
טיסה 277 של איראן אייר

טיסה 277 של איראן אייר (IR277) התרסקה ב-9 בינואר 2011 בעת שניסתה לנחות נחיתת חירום סמוך לעיר אורמיה שבמחוז מערב אזרבייג'ן.
במטוס מדגם בואינג 727-286 היו 106 נוסעים ואנשי צוות, מתוכם נהרגו 77. 

== הטיסה ==
התאונה אירעה בסביבות השעה 19:45 זמן מקומי, באזור שרר מזג אוויר קשה. הטייסים החמיצו את ניסיון הנחיתה הראשון, וחזרו לנחיתה חוזרת. בעת הנחיתה פגע המטוס בגבעה סמוכה והתרסק לחלוטין אך לא נשרף.

לאחר התאונה, הוכרזו שלושה ימי אבל במחוז מערב אזרבייג'ן. 

== חקירת התאונה ==
חקירת התאונה החלה ב-10 בינואר 2011, יום לאחר התאונה. הקופסה השחורה נמצאה באתר ונשלחה לטהראן לניתוח.
החקירה תהיה בפיקוח המשרד האיראני לתעופה אזרחית. 

== קישורים חיצוניים ==

*[http://www.mehrnews.com/fa/newsdetail.aspx?NewsID=1228608 תמונות מזירת האירוע]
* 

==הערות שוליים==

איראן אייר, 0277
איראן אייר, 0277
איראן אייר, 0277
איראן אייר, 0277
איראן אייר, 0277
קטגוריה:אזרבייג'ן: תעופה
קטגוריה:מערב אזרבייג'ן
Lady Antebellum

Lady Antebellum הוא אלבום הבכורה של להקת הקאנטרי ליידי אנטבלום. האלבום יצא ב-15 באפריל 2008.

האלבום נכנס היישר למקום הראשון במצעד אלבומי הקאנטרי של הבילבורד ולמקום הרביעי במצעד הבילבורד 200.

הסינגל מתוך האלבום I Run to You היה הסינגל הראשון של הלהקה שהגיע למקום הראשון במצעד הקאנטרי של הבילבורד.

== רשימת שירים ==

== מבצעים ==
באלבום השתתפו חברי ליידי אנטבלום ו-12 מוזיקאים נוספים ניגנו באלבום.

=== חברי ליידי אנטבלום ===
דייב הייווד - גיטרה אקוסטית, גיטרה חשמלית, מנדולינה, קולות רקע

צ'ארלס קלי - שירה וקולות רקע

הילרי סקוט - שירה וקולות רקע

== סינגלים ==
מתוך האלבום יצאו שלושה סינגלים: Love Don't Live Here, Lookin' for a Good Time ו-I Run to You.

=== Love Don't Live Here ===
Love Don't Live Here הוא סינגל הבכורה של הלהקה (קדם לו Never Alone, אך בו השלישייה התארחה ולא הייתה המבצעת העיקרית), השיר יצא כסינגל השיר הגיע למקום השלישי במצעד שירי הקאנטרי של הבילבורד ולמקום ה-53 במצעד הכללי (בילבורד הוט 100).

=== Lookin' for a Good Time ===
הסינגל השני מהאלבום הוא Lookin' for a Good Time. הסינגל הגיע למקום ה-11 במצעד הקאנטרי ול-67 בהוט 100.

=== I Run to You ===
I Run to You הוא הסינגל השלישי והאחרון שיצא מתוך האלבום, והמצליח מבין השלושה. הסינגל הגיע למקום הראשון במצעד הקאנטרי של הבילבורד ולמקום ה-27 במצעד הכללי (בילבורד הוט 100).

I Run to You נכלל גם בגרסה הבינלאומית של האלבום Need You Now.

==קישורים חיצוניים==

קטגוריה:אלבומי בכורה מ-2008
קטגוריה:אלבומים באנגלית
קטגוריה:אלבומי קאנטרי
זהות לאומית

זהות לאומית היא הזהות ותחושת ההשתייכות של אדם למדינה אחת או לאומה אחת המשותפת לקבוצת אנשים.<ref name=":24"></ref><ref name="Tajfel"></ref> לדוגמה, בעוד שאדם בעל אזרחות ישראלית יכול לומר על עצמו כי הוא ישראלי, לעיתים גם כאשר אדם גדל בקהילה ישראלית הוא יוכל לומר שהוא מרגיש ישראלי.

זהות לאומית אינה תכונה מולדת. מחקרים שונים הוכיחו כי הזהות הלאומית של אדם היא תוצאה ישירה של הנוכחות היום-יומית של אלמנטים בעלי "מכנה משותף" אותם חולקים אנשים המשתייכים לאותה המדינה או האומה: סמלים לאומיים, שפה, צבעים לאומיים, ההיסטוריה של האומה, תודעה לאומית, קשרי דם, תרבות, מוזיקה, רדיו, טלוויזיה וכדומה.
ישנן גישות רוחניות המזהות בני עם מסוים כחולקים מטען רוחני משותף. על פי גישות אלו הזהות הלאומית היא חשיפה של תשתית של זהות קיימת ולא יצירה של זהות חדשה.

יצוין כי תחושת הזהות הלאומית של רוב האזרחים של מדינה אחת, או אומה אחת, נוטה להתחזק כאשר היא מאוימת מבחינה צבאית. תחושת ההשתייכות לאומה הכרחית ככל שהאיום החיצוני מתבהר.

ישנם מקרים שבהם הזהות הלאומית מתנגשת עם הזהות האזרחית של האדם. לדוגמה, רבים מערביי ישראל משייכים עצמם או משויכים ללאום הערבי או הפלסטיני, בעוד שהם אזרחים בישראל, אשר מצויה בסכסוך עמם. כמו כן, ישנם מקרים שבהם מדוכאת הזהות הלאומית של קבוצה מסוימת על ידי השלטון במדינה שבה היא חיה. דוגמה בולטת לכך הייתה בקרב הקטלאנים תחת משטרו של פרנסיסקו פרנקו, שהשתמשו בקבוצות הספורט של ברצלונה על מנת להביע את הזהות הלאומית שלהם בעת שנאסר עליהם ללמד את שפתם, השפה הקטלאנית, ולהציג סממנים לאומיים אחרים.

==ראו גם==
* פטריוטיות
* בנו של האחר

== קישורים חיצוניים ==

==הערות שוליים==

קטגוריה:לאומיות
Need You Now (שיר)

Need You Now (בעברית: צריך אותך עכשיו) הוא שיר הנושא של האלבום Need You Now של הרכב הקאנטרי האמריקאי ליידי אנטבלום. השיר יצא כסינגל ברחבי העולם, והיה לסינגל המצליח ביותר של ההרכב, וקיבל תגובות חיוביות גם ממבקרי המוזיקה. השיר זכה בארבע קטגוריות בטקס הגראמי ה-53.

בישראל השיר היה לשיר המושמע ביותר בשנת 2010.

== היסטוריה ==
Need You Now יצא כסינגל ב-29 באוגוסט 2009 בארצות הברית, שם הצליח יותר מכל סינגל אחר של ההרכב, ומכל סינגל קאנטרי מאז שנת 2000, כשהגיע למקום הראשון במצעד הקאנטרי של הבילבורד ולמקום השני במצעד ההוט 100. לאור ההצלחה אותה השיג הסינגל בארצות הברית, יצא הסינגל באפריל 2010 גם במדינות נוספות ברחבי העולם.

לסינגל הופק וידאו קליפ בבימויו של דייוויד מקליסטר.

== גרסאות כיסוי ==
לשיר יצאו עשרות גרסאות כיסוי, רמיקסים ומיקסים, ביניהם ניתן למנות את גרסתם של שאקירה ובלייק שלטון בתוכנית The Voice, גרסתם של אדל ודריוס ראקר וכדומה. בשנת 2011 ליאה מישל ומארק סאלינג עשו קאבר לשיר בסדרה גלי.

== מיקומי שיא ==
=== מצעדים שבועיים ===
{| class="wikitable sortable"
|-
! מצעד/ארץ
! מיקום
|-
|אירלנד (IRMA) ||3
|-
|ארצות הברית (בילבורד הוט 100)||2
|-
|ארצות הברית (בילבורד שירי קאנטרי)||1
|-
|ברזיל (בילבורד ברזיל)||11
|-
|הולנד||7
|-
|הממלכה המאוחדת (UK Singles Chart)||21
|-
|נורווגיה (VG-lista)||8
|-
|ניו זילנד (RIANZ)||5
|-
|קנדה (Canadian Hot 100)||2
|}

=== מצעדים שנתיים ===
{|class="wikitable sortable"
!מצעד (2010)
!מיקום
|-
| ארצות הברית (בילבורד הוט 100)
| align="center"| 2
|-
| קנדה (Canadian Hot 100)
|style="text-align:center;"|9
|-
|ישראל (גלגלצ)
|align="center"|8
|}

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|325
|<ref></ref>
|}

== פרסים ==
{| class="wikitable"
|-
! שנה
! עמותה
! קטגוריה
! תוצאה
|-
| rowspan="10"| 2010
| rowspan="3"| האקדמיה למוזיקת קאנטרי
| Single Record of the Year
| 
|-
| שיר השנה
| 
|-
| וידאו קליפ השנה
| 
|-
| rowspan=1|פרסי בחירת הנוער 2010
| בחירת מוזיקה – שיר קאנטרי
| 
|-
| rowspan=2|פרסי איגוד מוזיקת הקאנטרי
| סינגל השנה
| 
|-
| וידאו קליפ השנה
| 
|-
| rowspan=4|פרסי הקאנטרי האמריקאי
| סינגל השנה
| 
|-
| סינגל מאת צמד/קבוצה
| 
|-
| וידאו קליפ השנה
| 
|-
| וידאו קליפ מאת צמד/קבוצה
| 
|-
| rowspan="4"| 2011
| rowspan="4"| פרסי גראמי
| תקליט השנה
| 
|-
| שיר השנה
| 
|-
| ביצוע הקאנטרי הווקאלי ללהקה/צמד הטוב ביותר
| 
|-
| שיר הקאנטרי הטוב ביותר
| 
|-
|}

== נתוני מכירות ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
|פלטינה 12×
|12,000,000
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:סינגלים מ-2010
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים על אלכוהול
קטגוריה:שירים על בדידות
קטגוריה:בלדות משנות ה-2000
קטגוריה:בלדות קאנטרי
קטגוריה:שירי מוזיקת קאנטרי אמריקאיים
קטגוריה:שירי רוק קל
קטגוריה:זוכי פרס גראמי להקלטת השנה
קטגוריה:זוכי פרס גראמי לשיר השנה
קטגוריה:זוכי פרס המוזיקה של בילבורד: שירים
קטגוריה:שירי יהלום בארצות הברית
קטגוריה:סינגלים בהוצאת קפיטול רקורדס נאשוויל
Need You Now

Need You Now (בעברית: צריך אותך עכשיו) הוא אלבומם השני של הרכב הקאנטרי האמריקאי ליידי אנטבלום. האלבום יצא ב-26 בינואר 2010 על ידי חברת התקליטים 

האלבום, זוכה פרס הגראמי, הגיע למקום הראשון במצעדי האלבומים של הבילבורד ובמצעדי אלבומים ברחבי העולם, ביניהם קנדה, ניו זילנד ודרום אפריקה. בסך הכל מכר האלבום בארצות הברית למעלה מ-3,000,000 עותקים, והוא היה לאלבום השני הנמכר ביותר בעולם בשנת 2010.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2010, וסיכום האלבומים של העשור השני. כתב העת בילבורד דירג את האלבום במקום ה-99 ברשימתם "100 האלבומים הטובים ביותר של העשור השני".<ref></ref> בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-403 ברשימת 1000 האלבומים הטובים ביותר לשנת 2010.<ref></ref>

== סינגלים ==
מתוך האלבום יצאו ארבעה סינגלים Need You Now, American Honey, Our Kind of Love ו-Hello World.

"Need You Now" - שיר הנושא של האלבום, Need You Now, יצא כסינגל ב-24 באוגוסט 2009. השיר הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל השיר היה לשיר המושמע ביותר בשנת 2010.

"American Honey" - הסינגל American Honey יצא ב-11 בינואר 2010, כשבועיים לפני יציאת האלבום. השיר הגיע למקום הראשון במצעד הקאנטרי של הבילבורד ולמקום ה-25 במצעד ההוט 100.

"Our Kind of Love" - ב-31 במאי יצא הסינגל Our Kind of Love, כמו שני קודמיו גם Our Kind of Love הגיע למקום הראשון במצעד הקאנטרי של הבילבורד. במצעד ההוט 100 הגיע השיר למקום ה-51.

"Hello World - "Hello World הוא הסינגל האחרון שהוציאה הלהקה עד כה. הסינגל יצא ב-4 באוקטובר 2010, והגיע בשיאו למקום ה-14 במצעד הקאנטרי. במצעד ההוט 100 הגיע השיר למקום ה-70.

== רשימת שירים ==
לאלבום יצאו שתי גרסאות, הגרסה הרגילה וגרסה נוספת להפצה בינלאומית. להלן הגרסה המקורית:

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|N/A
|-
!קנדה (Music Canada)
|פלטינה ×3
|240,000^
|-
!אירלנד (IRMA)
|זהב
|N/A
|-
!ניו זילנד (RMNZ)
|זהב
|N/A
|-
!שווייץ (IFPI Switzerland)
|זהב
|N/A
|-
!בריטניה (BPI)
|פלטינה
|300,000^
|-
!ארצות הברית (RIAA)
|פלטינה ×4
|4,000,000^
|-
! colspan="3" |סיכום
|-
!בכל העולם
|N/A
|5,000,000
|-
| colspan="3" |<small>* נתוני המכירות מבוססים על הסמכות בלבד</small>
<small>^ מספרים משלוחים המבוססים על הסמכות בלבד</small>
|}

== היסטוריית שחרורים ==
{| class="wikitable"
!מדינה
!צאריך
!חברת תקליטים
|-
|ארצות הברית
| rowspan="3" |26 בינואר 2010
| rowspan="2" |קפיטול
|-
|קנדה
|-
|דרום קוריאה
| rowspan="2" |EMI
|-
|אוסטרליה
|12 בפברואר 2010
|-
|בריטניה
|3 במאי 2010
|פרלופון
|-
|גרמניה
|7 במאי 2010
|קפיטול
|-
|ברזיל
| rowspan="2" |21 במאי 2010
| rowspan="2" |EMI
|-
|מקסיקו
|-
|יפן
|26 במאי 2010
|טושיבה-EMI
|}

==קישורים חיצוניים==

== הערות שוליים ==

קטגוריה:אלבומי 2010
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומי חברת קפיטול רקורדס
טביעת עין

בהלכה, טביעת עין או טביעוּת עין היא אמצעי ראייתי המבוסס על זיכרון חזותי.

== תוכן ההלכה ==
=== דין ההלכה ===
טביעת עין באה לשימוש כאשר אדם מכיר את חפציו - עינו מזהה את החפץ כחפץ שלו לאחר שהשתמש בו זמן רב והורגל לכל תו שבמראהו, אף על פי שאינו יכול להגדיר בבירור את סימניו. בטביעת עין עצמה ישנם שני סוגים: טביעת עין ברורה, שהאדם יכול להישבע שהחפץ שלו, וטביעת עין שאינה בבירור גמור; נדמה לאדם שקרוב לוודאי החפץ שלו, על פי הרגשה שבאה לו כתוצאה מהרגלו לראות את החפץ בקביעות והמזהה את החפץ כחפץ שלו, אך הוא אינו משוכנע בכך.

נחלקו הראשונים האם צריך שיכירן בידיעה ברורה<ref></ref> או שמספיק בטביעת עין שאינה בבירור גמור<ref></ref>.

=== מקרים שבהם ההלכה נוהגת ===
הלכה זו נוהגת במספר מקרים:
* השבת אבדה לתלמיד חכם משום שנאמן, וישנו לימוד בגמרא "עד דרוש אחיך אותו - דרשהו אם הוא רמאי"<ref></ref>
* להתיר אשה שמת בעלה על סמך זיהוי באמצעות טביעת עין<ref></ref>
* איסורים, כמו שמכיר בשר שנתעלם מן העין שהוא שלו<ref></ref>

== ההבדל בין טביעת עין לסימנים ==
ההבדל בין טביעת עין לסימנים הוא שטביעת עין היא הכרה חושית ואילו סימנים הם הכרה שכלית שהאדם דן בשכלו שמי שיש בו אותם סימנים מובהקים הוא האדם או החפץ שהכירו<ref></ref>

== טביעת קול ==
בהלכה,יש גם ראיה באמצעות טביעת קול הנקראת גם טביעת עין בקול או 'טביעות עינא דקלא', אך יש מחלוקת האם מועילה מדין סימנים או מדין טביעת עין:
* הרב שמואל מפיורדא בספרו בית שמואל - מדין טביעת עין<ref></ref>.
* הרב חנוך אייגש בספרו מרחשת - מדין סימנים<ref></ref>.

==קישורים חיצוניים==
* 
* 

==הערות שוליים==

קטגוריה:משפט עברי: דיני ראיות
קטגוריה:השבת אבדה
מועדון ההוקי אם.וה.דה

מועדון ההוקי אֶם.וֵה.דֵה (ברוסית: Хоккейный клуб МВД) היה מועדון הוקי קרח רוסי שנוסד ב-1949 בשם "ספרטק קלינין". הישג השיא של הקבוצה היה העפלה לגמר גביע גגארין בעונת 2010.

ב-2004 נלקחה הקבוצה תחת חסותו של משרד הפנים הרוסי ושמה שונה. המועדון פורק ב-2010 תוך איחודו עם מועדון ההוקי דינמו מוסקבה. המועדון שיחק לפני פירוקו בעיירה בלאשיחה, במחוז מוסקבה.

תוך עונה מאז שאומץ על ידי משרד הפנים, ב-2004, עלה המועדון לליגת העל הרוסית בהוקי קרח. בסוף שנת 2005 סוכם על העברת המועדון מהעיר טבר למחוז מוסקבה והוא התמקם בעיר פודולסק. בסתיו 2007 המועדון עבר לבלאשיחה, עיירה בקרבת מוסקבה.

הקבוצה העפילה 3 פעמים לשמינית גמר פלייאוף הליגה הרוסית. הישג השיא של הקבוצה הוא העפלה לגמר גביע גגארין של ליגת ההוקי הקונטיננטלית (KHL) ב-2010, בו הפסידה לאלופה המכהנת אק בארס קאזאן והקבוצה סיימה למעשה כסגנית האלופה, ממש כמה שבועות לפני שפורקה ואוחדה עם דינמו מוסקבה.

בשם "מועדון ההוקי אם.וה.דה" משחקת עתה קבוצת הנוער של דינמו מוסקבה.

==קישורים חיצוניים==

* 

קטגוריה:קבוצות KHL
קטגוריה:קבוצות הוקי קרח רוסיות שהתפרקו
קטגוריה:משרד הפנים (רוסיה)
קטגוריה:מחוז מוסקבה: ספורט
פיטום כפוי

פיטום כפוי הוא הליך של האבסה והאכלה כפויה, לשם העלאה מהירה במשקל, שמתייחס בעיקר לפיטום אווזים וברווזים, אולם קיים גם בבני אדם, כשמדובר בפיטום בניגוד לרצונם. גווגאג' הוא הכינוי לצינורית המוחדרת דרך האף, או הפה עד לקיבה, כדי לפטם ביעילות. האכלה כפויה, שלא לשם השמנה אלא לשם מניעת נזק בריאותי העלול להיגרם מחוסר אוכל, קרויה הזנה בכפייה.

==בבני אדם==
הפיטום מתבצע לרוב באמצעות החדרת צינורית האכלה דרך האף או הפה אל הוושט. האכלה כפויה יכולה להתבצע גם מסיבות בריאותיות, לא רק משום שהאדם מסרב לאכול.

===פיטום נערות אפריקניות===
בחלק ממדינות אפריקה נחשב השומן לנכס נשי מפואר ונשים שמנות נחשבות לחושניות ויפות. לכן נפוצה במדינות אלה דיאטת השמנה כפויה. ילדות קטנות מפוטמות בכוח על ידי אמותיהם על מנת שתעלנה במשקל לקראת גיל הנישואין. ההליך מכונה גוואג', על שם הצינורית המשמשת להאכלה כפויה, והוא נפוץ מאוד במאוריטניה ובניגריה, שם נשים נשלחות לחוות עידוד השמנה חודשים לפני החתונה. במאוריטניה מכריחים את הילדות לאכול שומן גמלים ואוכל משמין מאוד, על מנת לגרום לעלייה דרסטית במשקל. כיום קיימת מגמה במאוריטניה לחדול ממנהג זה, אולם זהו מנהג מסורתי שהשתרש ועדיין קיים ונותר חלק אינטגרלי מהתרבות הניגרית והמאוריטנית. 

==בבעלי חיים==
פיטום אווז בכוח
בעבר פיטום בעלי חיים היה מקובל. במקרא היא מכונה "הלעטה". על פי מילון אבן-שושן "הלעטה" היא מתן אוכל רב לצורכי השמנה, ולרוב המונח מתייחס לבעלי חיים. עם זאת המילה מופיעה במקרא פעם אחת, בדבריו של עשיו ליעקב בסיפור מכירת הבכורה, שבו מכר עשיו ליעקב את בכורתו תמורת האכלתו בנזיד עדשים שהוכן על ידי יעקב. עשיו מבקש בסיפור זה . בהקשר זה המילה משמשת לבני אדם.

במשנה מוזכר אודות הלעטת בעלי חיים שונים: גמלים, עגלים ותרנגולים. מוזכרות אפשרויות שימוש בכלי ביד, הלעטה לתוך הפה והלעטה לתוך הוושט. גם כיום מוכרים שני סוגי הלעטה: הדרך הנפוצה היא הלעטה דרך הוושט באמצעות משאבת אוויר, הידועה כגורמת צער רב לבעלי החיים, שאודותיה קיימת קביעת הוועדה המדעית האירופית, כי היא מהווה גרימת סבל לאווזים, אך יש מומחים החלוקים על כך. והלעטה דרך המקור.

===פיטום אווזים===

פיטום אווזים וברווזים נועד להגדיל באופן מלאכותי את כבדם, במטרה להפיק ממנו כבד אווז, שהוא כבד שומני למאכל. תהליך הפיטום הכפוי נאסר במדינות רבות, ובהן ישראל, בשל האכזריות המיוחסת לו.

==הערות שוליים==

קטגוריה:תזונה
קטגוריה:פגיעה בזכויות האדם
קטגוריה:זכויות בעלי חיים
עוד אני הולך

עוד אני הולך הוא ספרו הראשון של הבמאי יקי יושע שיצא בהוצאת הקיבוץ המאוחד במרץ 2008. סרט המבוסס על הספר יצא לאקרנים ב-31 בדצמבר 2010.

לדברי יושע: "עוד אני הולך" הוא האח הגדול של "שלום", המציג את הצעירים המתחבטים במצב החברתי והפוליטי שהם חיים בו, כשהם מבוגרים בשנות דור. הסרט שילך בעקבות הספר, יתחקה אחר יפי הבלורית והתואר שבלוריתם כבר נשרה, שהתואר שלהם מפוקפק, ושהמקום שבו הם חיים – לא עלינו."

==עלילה==
בתל אביב בתקופת מלחמת לבנון השנייה, מיקי, איש סיירת ובכיר בשב"כ לשעבר, מוצא עצמו מוטל בשלולית וסובל מהתקף לב, בסופו של ליל הימורים שבו שקע בחוב עצום. בזמן שהוא מחלים, הוא מנסה לאחות מחדש את חייו. עליו לתמרן בין אשתו האלכוהוליסטית אורה, בנו אבשלום ששונא אותו ובז לו, אך גם אוהב אותו, בתו הצעירה, ופילגשו אולגה, העובדת בזנות. תוך הרהורים על מהלך חייו הוא משחזר איך נזרק מיחידתו הצבאית ומשירות הביטחון – פעם כי ריחם על מישהו לא בצדק, ופעם כי התאכזר למישהו לא בצדק. הוא מבין שרשת הביטחון, מן העבר, בצורת חברים וחברים לנשק, לא יכולה להציל אותו מהנפילה הקשה. במקביל לחיבוטי הנפש, והרהורי "איפה טעינו", על מיקי לשרוד, ולהימלט מפני המנסים לגבות ממנו באלימות את חוב ההימורים.

==קישורים חיצוניים==
* 

קטגוריה:רומנים בעברית
קטגוריה:ספרי 2008
קטגוריה:רומנים המתרחשים בישראל
קטגוריה:ספרי הוצאת הקיבוץ המאוחד
ליגת העל הרוסית בכדורעף גברים

ליגת העל הרוסית בכדורעף (ברוסית: Российская волейбольная Суперлига) היא אליפות רוסיה בכדורעף מאז 1992 ומנוהלת על ידי איגוד הכדורעף הרוסי. יורשת אליפות ברית המועצות שהוקמה בשנת 1933. האליפות מופעלת בחסות סוכנות ההימורים Pari Match.

בליגה ישנן 14 קבוצות והיא הליגה הבכירה ביותר בתחום הכדורעף ברוסיה. הקבוצה המצליחה ביותר היא צסק"א (עם 36 אליפויות).

==קבוצות בעונת 2023/2024==
===הקבוצות===

==אלופות הליגה==
{| align="left" style="border: 1px #aaaaaa solid;"
! אליפויות לפי קבוצות
|-
|

|}

===אליפויות לפי קבוצה===
{| class="wikitable"
! קבוצה
! כמות אליפויות
! שנות זכייה
|-
| צסק"א
| <center>36
| 1949, 1950, 1952-55, 1958, 1960-1962, 1965, 1966, 1970-1983, 1985-1991, 1994, 1995, 1996
|-
| זניט קאזאן
| <center>11
| 2007, 2009, 2010, 2011, 2012, 2014, 2015, 2016, 2017, 2018, 2023
|-
| דינמו
| <center>9
| 1945, 1946, 1947, 1948, 1951, 2006, 2008, 2021, 2022
|-
| בלוגוריה
| <center>8
| 1997, 1998, 2000, 2002, 2003, 2004, 2005, 2013
|-
| אוטומוביליסט
| <center>5
| 1938, 1939, 1957, 1992, 1993
|-
| לוקומוטיב נובוסיבירסק
| <center>1
| 2020
|-
| קוזבאס
| <center>1
| 2019
|-
| לוקומוטיב-איזומרוד
| <center>1
| 1999
|-
| MGTU
| <center>1
| 2001
|-
| רדיוטכניק
| <center>1
| 1984
|-
| ספרטק מוסקבה
| <center>1
| 1940
|-
|}
===אליפויות לפי עיר===
{| class=" sortable plainrowheaders wikitable"
|-
!scope=col| עיר
!scope=col| אליפויות
!scope=col class=unsortable| מועדונים
|-
!scope=row| מוסקבה
| <center>47
| צסק"א (36), דינמו (9), MGTU (1), ספרטק (1)
|-
!scope=row| קאזאן
| <center>11
| זניט (11)
|-
!scope=row| בלגורוד
| <center>8
| בלוגוריה (8)
|-
!scope=row| סנקט פטרבורג
| <center>5
| אבטומוביליסט (5)
|-
!scope=row| נובוסיבירסק
| <center>1
| לוקומוטיב (1)
|-
!scope=row| קמרובו
| <center>1
| קוזבאס (1)
|-
!scope=row| יקטרינבורג
| <center>1
| איזומרוד (1)
|-
!scope=row| דונצק
| <center>1
| שחטאר (1)
|-
!scope=row| ריגה
| <center>1
| רדיוטכניק (1)
|-
|}

==קישורים חיצוניים==
* 

קטגוריה:רוסיה: כדורעף
קטגוריה:תחרויות ספורט ברוסיה
קטגוריה:תחרויות כדורעף באירופה
אבי בן אבו

אָבִי בֶּן אַבּוּ (נולד ב-27 ביולי 1987), הוא זמר ומוזיקאי ישראלי. בן אבו התפרסם בזכות הגעתו לשלבים מתקדמים של תוכנית הטלוויזיה "כוכב נולד 8".

== ביוגרפיה ==
בן אבו נולד, גדל והתחנך באשדוד. החל את דרכו המוזיקלית בתזמורת האנדלוסית ואף הופיע עמה בתיאטרון צוותא.

עד האודישנים בכוכב נולד, מקצועו של בן אבו היה חשמלאי. במהלך התוכנית ביצע את השירים "הדרכים הידועות" של שלום חנוך, "מקיץ אל חלום" ו"עוד יום" של גלי עטרי, "לשם" של מירי מסיקה, "בדד" של זוהר ארגוב, "אהבנו" של אביב גפן, "עד שתעזוב" של ריטה ,"הצל ואני" של יהודה פוליקר, "ניצחת איתי הכל" של עמיר בניון, "מחר אני בבית" של אתניקס, "זה ששומר עלי" של שרית חדד, "גשם" של מאיר בנאי, "ביום ובלילה" של דני סנדרסון ו"היא יושבה לחלון".

מיד לאחר סיום התוכנית הוחתם בסוכנות של רונית ארבל, נעמי אלשך ושמוליק רוזנברג והחל לעבוד עמם על אלבום הבכורה שלו.

השיר הראשון שיצא מהאלבום ב-16 בדצמבר 2010 נקרא "ככה לא עוזבים". השיר זכה בלמעלה מ-700 השמעות בתחנות הרדיו השונות ודורג בצמרת מצעדי ההשמעות הארצי. כמו כן השיר זכה לגרסת קליפ מיוחדת. את מילות השיר והלחן כתב תומר ממיה לעיבוד מוזיקלי של ניצן קייקוב.

ב-2 בינואר 2011 הוציא בן אבו את הסינגל השני "בקרוב אצלך". השיר נכתב על ידי נועם חורב ללחן של יהל דורון וגיא מנטש ועבר עיבוד מוזיקלי על ידי תמיר צור.

בפברואר 2013 יצא אלבום הבכורה של בן אבו, שנקרא על שם להיטו "ככה לא עוזבים".

בן אבו נשוי ואב לשלושה ילדים.

== קישורים חיצוניים ==
* [https://web.archive.org/web/20130925061448/http://aviben-abu.co.il/ aviben-abu.co.il] - אתר האינטרנט של בן אבו
* 
* 
* 

קטגוריה:זמרים ישראלים
קטגוריה:מתחרי כוכב נולד
קטגוריה:ישראלים שנולדו ב-1987
הילרי סקוט

הילרי סקוט (באנגלית: Hillary Scott; נולדה ב-1 באפריל 1986) היא זמרת ופזמונאית קאנטרי אמריקאית החברה בהרכב המוזיקלי ליידי איי.

==ביוגרפיה==
סקוט נולדה בנאשוויל שבטנסי ללאנג סקוט ולינדה דייוויס - שניהם זמרי קאנטרי. סקוט הופיעה לראשונה יחד עם אימה בהיותה בתיכון. לאחר התיכון עבדה סקוט עם הזמרת ויקטוריה שאו וזכתה לפרסום בסביבה, אך לא הצליחה להשיג חוזה עם חברת תקליטים גדולה. סקוט נבחנה לתוכנית הטלוויזיה אמריקן איידול פעמיים, אך נדחתה בשתי הפעמים. לאחר מכן פגשה סקוט את צ'ארלס קלי אותו זיהתה מעמוד המייספייס שלו, ואת חברו דייוויד הייווד. השלישייה התכנסה כדי לכתוב כמה שירים ובסופו של דבר נולד ההרכב ליידי אנטבלום, כיום ליידי איי.

===ליידי איי===

חברי ליידי איי חתמו על חוזה בחברת התקליטים Capitol Records, והוציאו שני אלבומים בהם סקוט משתתפת בשירה ובקולות רקע.

==קישורים חיצוניים==

* 

קטגוריה:זמרות-יוצרות אמריקאיות
קטגוריה:זמרי-יוצרי קאנטרי אמריקאים
קטגוריה:בוגרי אוניברסיטת המדינה של אמצע טנסי
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
זולטאן הלמיי

זולטאן הלמיי (בהונגרית: Halmay Zoltán; 18 ביוני 1881 – 20 במאי 1956) היה שחיין הונגרי, אלוף אולימפי בעל 9 מדליות מהן 3 זהב ושיאן עולם.

== ביוגרפיה ==
הלמיי נולד בוישוקה פרי מורבה שבסלובקיה (בעבר מגספלו).

באולימפיאדת פריז (1900) זכה הלמיי ב-3 מדליות, 2 כסף ו-1 ארד. מדליות כסף במשחה ל-200 מטר חופשי בתוצאה של 2:31.4 דקות, אחרי פרדריק ליין מאוסטרליה (2:25.2 דקות) ולפני קארל רוברל מאוסטריה (2:32.0 דקות) ובמשחה ל-4000 מטר חופשי בתוצאה של 1:08:55.4 שעות, אחרי ג'ון ארתור ג'רוויס מבריטניה (58:24.0 דקות) ולפני לואיס מרטין מצרפת (1:13:08.4 שעות) ומדליית ארד במשחה ל-1000 מטר חופשי בתוצאה של 15:16.4 דקות, אחרי ג'רוויס (13:40.2 דקות) ואוטו ואלה מאוסטריה (14:43. דקות).

באולימפיאדת סנט לואיס (1904) זכה הלמיי בשתי מדליות זהב, במשחה ל-100 יארד חופשי בתוצאה של 1:02.8 דקות, לפני צ'ארלס דניאלס וסקוט לירי שניהם מארצות הברית ובמשחה ל-50 יארד חופשי בתוצאה זהה ללירי של 28.2 שניות, אחר כך שחו אחד כנגד השני לקביעת המנצח (swim off), הלמיי (28.0 שניות) ולירי (28.6 שניות) שלישי סיים דניאלס.

בתחרות שחייה שנערכה בווינה בדצמבר 1905 קבע הלמיי במשחה ל-100 מטר חופשי שיא עולם חדש של 1:05.8 דקות.

באולימפיאדת אתונה (1906) זכה הלמיי במדליית זהב במשחה שליחים 4x250 מטר חופשי בתוצאה של 16:52.4 דקות ובמדליית כסף במשחה ל-100 מטר חופשי אחרי דניאלס (1:13.0 דקות) ולפני ססיל הילי מאוסטרליה.

באולימפיאדת לונדון (1908) זכה הלמיי בשתי מדליות כסף במשחה ל-100 מטר חופשי, בתוצאה של 1:06.2 דקות, אחרי דניאלס שקבע שיא עולם חדש של 1:05.6 דקות, ולפני הרלד יולין משוודיה (1:08.0 דקות) ובמשחה שליחים 4x200 מטר חופשי ביחד עם יוז'ף מונק, אימרה זכר ובלה לאש-טורש בתוצאה של 10:59.0 דקות, אחרי בריטניה (10:55.6 דקות) ולפני ארצות הברית (11:02.8 דקות).

בשנת 1956 נפטר הלמיי בבודפשט.

== תארים והשגים ==
* בשנת 1968 זכה הלמיי להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר חופשי
* התפתחות שיא העולם במשחה ל-200 מטר חופשי

== קישורים חיצוניים ==

* [http://sports123.com/.search?query=Zoltan+Halmay&results_page=searchresults.html&use_boss= זולטאן הלמיי], באתר Sports123 
* 
* 

==הערות שוליים==

קטגוריה:שחייני חופשי
קטגוריה:שחיינים באולימפיאדת פריז (1900)
קטגוריה:שחיינים באולימפיאדת סנט לואיס (1904)
קטגוריה:שחיינים באולימפיאדת אתונה (1906)
קטגוריה:שחיינים באולימפיאדת לונדון (1908)
קטגוריה:אלופים אולימפיים הונגרים: שחייה
קטגוריה:שיאני עולם הונגרים: שחייה
קטגוריה:הונגרים שנולדו ב-1881
קטגוריה:הונגרים שנפטרו ב-1956
אמיל ראוש

אמיל ראוש (בגרמנית: Emil Rausch; 11 בספטמבר 1883 - 14 בדצמבר 1954) היה שחיין גרמני, אלוף אולימפי בעל 4 מדליות מהן 2 זהב.

== ביוגרפיה ==
ראוש נולד בברלין.

באולימפיאדת סנט לואיס (1904) זכה ראוש ב-3 מדליות, 2 זהב ו-1 ארד. מדליות זהב במשחה ל-880 יארד בתוצאה של 13:11.4 דקות, לפני פרנסיס גיילי מארצות הברית (13:23.4 דקות) וגזה קיש מהונגריה ובמשחה ל-1 מייל חופשי בתוצאה של 27:18.2 דקות, לפני קיש (28:28.2 דקות) וגיילי (28:54.0 דקות), מדליית ארד במשחה ל-220 יארד חופשי בתוצאה של 2:56.0 דקות, אחרי צ'ארלס דניאלס (2:44.2 דקות) וגיילי (2:46.0 דקות) שניהם מארצות הברית.

באולימפיאדת אתונה (1906) זכה ראוש במדליית כסף במשחה שליחים 4x250 מטר חופשי בתוצאה של 17:16.2 דקות, אחרי הונגריה (16:52.4 דקות) ולפני בריטניה. בנוסף, הוא סיים במקום חמישי במשחה ל-1 מייל בתוצאה של 32:40.6 דקות.

בשנת 1954 נפטר ראוש בעיר הולדתו בברלין.

== תארים והשגים ==
* בשנת 1968 זכה ראוש להכלל בהיכל התהילה הבינלאומי של השחייה.

== קישורים חיצוניים ==

* [http://sports123.com/.search?results_page=searchresults.html&p=Emil+Rausch אמיל ראוש] באתר sports123.com

==הערות שוליים==

קטגוריה:שחייני חופשי
קטגוריה:שחיינים באולימפיאדת סנט לואיס (1904)
קטגוריה:שחיינים באולימפיאדת אתונה (1906)
קטגוריה:אלופים אולימפיים גרמנים: שחייה
קטגוריה:שיאני עולם גרמנים: שחייה
קטגוריה:גרמנים שנולדו ב-1883
קטגוריה:גרמנים שנפטרו ב-1954
ג'אנג יי-מו

ג'אנג יי-מו ב-[[2005]]

ג'אנג יי-מו (בסינית: 張藝謀; נולד ב-14 בנובמבר 1951) הוא במאי, תסריטאי, מפיק, צלם קולנוע ושחקן קולנוע, כמו גם מפיק מופעי ענק. בהיסטוריית הקולנוע של סין הוא נחשב לבן הדור החמישי. ג'אנג הוא אחד הבמאים החשובים בהיסטוריה של המדינה, וסרטיו זכו בפרסים רבים בפסטיבלים בינלאומיים, ובהצלחה מקומית. שניים מסרטיו היו המועמדים הסיניים היחידים לפרס אוסקר לסרט הזר הטוב ביותר (ג'ודואו 1990 וגיבור 2002) בשנת 2008 ביים את טקס הפתיחה של המשחקים האולימפיים בבייג'ינג, ובשנת 2022 ביים את טקס הפתיחה של משחקי החורף בבייג׳ינג.

ג'אנג הקים גם מספר מופעי ענק ברחבי סין, תחת השם "התרשמות" כשבכל מקום השחקנים הם מקומיים, הסיפורים מקומיים וגם שפות הדיבור מקומיות. בכך תורם ג'אנג לשימור המורשת המקומית ודואג לפרנסת אנשי המקום המופיעים כל ערב אחרי עבודתם. בין המופעים המציגים כמעט כל יום בבימויו והפקתו של ג'אנג ישנם "התרשמות האחות השלישית ליו" ביאנגשוו, "התרשמות הר דרקון הירקן המושלג" בליג'יאנג, "התרשמות האגם המערבי בהאנגג'ואו, "התרשמות האינאן" באי האינאן ו"התרשמות דהונגפאו" בפוג'יין. כל המופעים משלבים את יופייה של הסביבה באצטדיונים פתוחים, מהגדולים בעולם, ועם מספר השחקנים הגדול בעולם (במופע ביאנגשואו מופיעים 600 שחקנים וחיות רבות, ובמופע בליג'יאנג למעלה ממאה סוסים ומאות שחקנים).

כמייצג בכיר של דור הקולנוע החמישי בסין, ג'אנג עוסק רבות במלחמת סין–יפן השנייה ובמהפכת התרבות, כמו גם בהיסטוריה הרחוקה. אולם בהצגת המאורעות ההיסטוריים הוא שם דגש לחיי האדם הפשוט ברגישות רבה. כצלם בתחילת דרכו הקולנועית, הוא שם לב ומדגיש צבעוניות ויופי ויזואלי. ג'אנג היה מהראשונים שפתחו את הקולנוע הסיני לעולם הרחב, וסרטיו הוצגו במרבית ארצות העולם בהצלחה מסחרית נאה.

== פילמוגרפיה ==
*שדות החיטה האדומים (1987) בו גם שיחק
*Codename Cougar 1989)
*ז'ודואו (1990)
*הפנסים האדומים (1991)
*סיפורה של קיו ז'ו (1992)
*סיפור חיים (1994)
*כנופיות שנגחאי (1995)
*אפילו לא אחד פחות (1999)
*הדרך הביתה (1999)
*ימים של אושר (2000)
*גיבור (2002)
*מחול הפגיונות (2004)
*לרכב לבד לאורך אלפי מיילים (2005)
*קללת פרח הזהב (2006)
*אשה, רובה וחנות אטריות (סיפור אהבה פשוט) (2009)
*תחת עץ העוזרד (כשאקרא בשמך) (2010)
*פרחי מלחמה (2011)
*לחזור הביתה (2014)
*החומה הגדולה (2016)

==קישורים חיצוניים==

* 
* 
* 

קטגוריה:שחקני קולנוע וטלוויזיה סינים
קטגוריה:במאי קולנוע סינים
קטגוריה:קצרמר קולנוע
קטגוריה:סינים שנולדו ב-1951
קטגוריה:מפיקי קולנוע סינים
קטגוריה:תסריטאי קולנוע סינים
קטגוריה:צלמי קולנוע
צ'ארלס קלי

צ'ארלס קלי (Charles Kelley נולד ב-11 בספטמבר 1981) הוא זמר-יוצר אמריקאי, החבר בהרכב הקאנטרי ליידי אנטבלום.

==ביוגרפיה==
צ'ארלס קלי נולד ב-11 בספטמבר 1981 אוגוסטה, ג'ורג'יה, לג'ון, קרדיולוג במקצועו, וגייל קלי. אחיו הגדול, ג'וש קלי, עוסק בשירה. כנערים ייסדו צ'ארלס ואחיו להקה שנקראה Inside Blue, הלהקה הוציאה דיסק עם חמישה שירים שמשך תשומת לבם של חברות התקליטים. בבית הספר התיכון פגש את דייב הייווד, לימים חבר נוסף בליידי אנטבלום, ובגיל 14 השניים כתבו את שירם הראשון.

ב-2006 פגשה את קלי הילרי סקוט, החברה השלישית בליידי אנטבלום. סקוט זיהתה אותו מעמוד המייספייס בו הוא מבצע את המוזיקה שלו, והציעה לו לשתף פעולה. השלושה התכנסו, בהתחלה רק כדי לכתוב שירים אך לבסוף נולד ההרכב ליידי אנטבלום.

===חיים אישיים===
קלי נשוי לפובליציסטית קאסי מק'קונל-קלי. קלי הוא אחיו של הזמר ג'וש קלי, וגיסה של השחקנית קתרין הייגל.

==קישורים חיצוניים==

* 

קטגוריה:זמרים-יוצרים אמריקאים
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1981
גיבור לאומי

פסל [[רובין הוד, גיבור לאומי ידוע, בנוטינגהאם, אנגליה]]
גיבור לאומי הוא גיבור תרבות ששמו, אישיותו ותיעוד מעשיו טבועים בתודעת הלאום ומשמשים מושא לגאווה. על פי רוב, תולדות חייהם של גיבורים לאומיים אינם מבוססים על תיעוד היסטורי מהימן כמו מסמכים, ותכונות הגיבור ומעשיו לא פעם מופרזים, מוגזמים ומקבלים נופך אגדי-מיתולוגי. ישנם גם גיבורים לאומיים המתועדים היטב, וכאלה שהם בדויים.

נוכחות הגיבור הלאומי בתודעת הלאום מתבטאת באזכורה של הדמות בשירי עם, בסיפורי עם ובמרכיבי פולקלור אחרים. גיבורים לאומיים משמשים גם כנושא ביצירות ספרותיות ובסרטי קולנוע. הגיבור הלאומי אהוד על ידי אנשים, או על ידי עם מסוים, ומשקף על פי רוב אידיאלים וערכים בתרבותם.

חייו של הגיבור הלאומי מתחילים כחיים רגילים כשל כל אדם, ומשתנים באופן יוצא דופן בעקבות אירועי חיים משמעותיים, לעיתים קרובות כתגובה לחוסר צדק חברתי ולעיתים כתגובה לאסונות טבע. מקרים נפוצים הם מקרים שבהם הגיבור הלאומי מוצג כמגנם של האנשים הפשוטים וכמסייע להמוני העם נגד דיכוי ועריצות או שחיתות של המבנה הממסדי, כגון מאבק במלך רע. במקרים אלו הוא לרוב, אך לא בהכרח, חי מחוץ לחוק בדרך כלשהי.

גיבורים לאומיים מפורסמיםː
* יהודה המכבי
* ז'אן ד'ארק
* רובין הוד
*יוליוס קיסר
* ויליאם וולאס
*שמשון
* נתן הייל
* יוסף טרומפלדור
* וילהלם טל
* רוברט רוי מקגרגור 
* סקנדרבג
*אלכסנדר הגדול
*בר כוכבא
*אמארו פרגו
*חנה סנש 

==קישורים חיצוניים==

*
קטגוריה:פולקלור
קטגוריה:מיתולוגיה
קטגוריה:ארכיטיפים
סוואימוארה

סוואימוארה (סְוָויָמְוָורָה בסנסקריט: स्वयं‍वर) היה טקס בהודו הוודית, בו בחרה אישה בגיל הנישואין את מי שיהיה לבעלה.
אבי הכלה היה בוחר את הזמן והמיקום ומזמין לטקס גברים מהסביבה הקרובה והרחוקה. לרוב לא היה מדובר בגברים שנבחרו במיוחד למטרה זו אלא כל מי שרוצה להינשא לבתו.

מנהיגים (ששלטו על פנצ'איאטס – Panchayats) היו שולחים שליחים לבשר על הטקס גם לממלכות שכנות.

ביום המתאים היו מגיעים מחזרים לבית הכלה להציע עצמם. הכלה ובני משפחתה היו לעיתים מטילים על המחזרים מטלות שונות, כמו למשל ארגון תחרויות בהן השתתפו המחזרים.

כאשר הייתה האישה בוחרת מי יהיה בעלה, היא הייתה מקשטת אותו בפרחים וכך הוכרזו הנישואין.

לא ידוע מאותה תקופה על טקס מקביל בו היה גבר בוחר מבין מספר מועמדות ולא על תחרות בין מועמדות לנישואין שתכליתן למצוא חן בעיני גבר.

אזכור תרבותי של המנהג נמצא בראמאיאנה, שם סִיטָה בחרה בראמה שהיה היחיד שהיה חזק מספיק לדרוך את קשתו של שיווה.

במהאבהארטה מסופר כי ארג'ונה זכה בדראופאדי, בתו של דראופאד, מלך פאנצ'אלא אחרי שניצח בתחרות קליעה למטרה בחץ וקשת, כשהשתמש בקינדהארה (הקשת הכבדה ביותר) והצליח לפגוע במטרה בצורת דג שהייתה תלויה על התקרה מבלי שהתבונן במטרה עצמה אלא רק בהשתקפותה בבריכת מים. גם דמיינטי בחרה את נלה כבעל כנגד רצון האלים.

==הערות שוליים==

קטגוריה:נישואים
קטגוריה:הודו: תרבות
אליהו גודלבסקי

הרב אליהו גודלבסקי (נולד בשנת 1956, ה'תשט"ז) הוא רב ישראלי חסיד ברסלב וראש ארגון "אזמרה".

==ביוגרפיה==
נולד בשכונת ויליאמסבורג שבברוקלין בניו יורק לרחל וליהושע-לייב גודלבסקי, ממנהלי ישיבת תורה ודעת, שהקים לימים את מוסדות "קרן הילד" בבני ברק. למד בתלמוד תורה של "תורה ודעת" ולאחר מכן בישיבה הקטנה של קהילת וויען בוויליאמסבורג.

לקראת שנת הלימודים ה'תשל"ג, בגיל 15 וחצי, החל ללמוד בישיבת קמניץ בירושלים.

לקראת ראש השנה הצטרף לחבריו מהישיבה ושהה עימם בקיבוץ של חסידי ברסלב במירון. התפילה שבתה את לבו, והייתה זו למעשה הכרותו הראשונה עם חסידות ברסלב. כעבור שנה שב והצטרף לחבריו לסליחות של ערב ראש השנה במירון, אך עקב חששו מתגובת ראשי הישיבה שלא ראו את הדבר בעין יפה, שב לירושלים ושהה חלק מהתפילות בישיבה וחלקן בבית הכנסת של חסידי ברסלב בשכונת מאה שערים, ובעשרת ימי תשובה שב לארצות הברית לעשות את חופשת החגים עם בני משפחתו.

עקב פרוץ מלחמת יום כיפור נשאר גודלבסקי בארצות הברית והחל ללמוד בישיבת לייקווד שבניו ג'רזי, כשכחברותא שימש לו הרב שר-שלום מרזל (לימים מחותנו), שהחל לקרבו לדרכה הלימודית של ברסלב ולספריהם של רבי נחמן ותלמידו רבי נתן מנמירוב. אז גם התקרב למנהיגם של חסידי ברסלב בארצות הברית הרב צבי אריה רוזנפלד. לימים העיד גודלבסקי, כי "משיבת נפש", ספרו של רבי אלתר טפליקר, הוא זה שכבש את לבו ושינה את חייו.

מששב ארצה לאחר חג הפסח של שנת ה'תשל"ד להמשיך ללמוד בישיבת קמניץ, החל להשתתף באופן קבוע בשיעוריו של הרב לוי יצחק בנדר, מנהיגם של חסידי ברסלב בירושלים באותה תקופה. לאחר נישואיו נכנס ללמוד בכולל ברסלב בבני ברק, וקיבל תורה מפי הרב שלמה אהרן גוטליב והרב שמחה בר-לב, תלמידיו הבולטים של הרב גדליהו אהרן קניג, מנהיג הפלג הצפתי של חסידי ברסלב.

מוסר את השיעור הקבוע בסעודה שלישית בבית הכנסת המרכזי של חסידות ברסלב בבני ברק.

בשנת ה'תש"ס, הקים את ארגון "אזמרה" להפצת תורת רבי נחמן מברסלב, במסגרתו הוא מעביר שיעורי התעוררות וחיזוק ברחבי הארץ, לציבורים שונים; חרדים, דתיים וחילונים.

נשוי לנחמה לבית ציטרין ואב לילדים. מתגורר בבני ברק.

==ספריו==
* א ביסלה... (ה'תשס"ט)
* סוד ההתחזקות (אדר ה'תש"ע)
* סוד התעוררות
*תכסיסי מלחמה (ניסן תשע"ח)
*הדור המובחר (תש"פ)

== קישורים חיצוניים ==
* [http://www.azamra.co.il אתר ארגון אזמרה]
* [https://web.archive.org/web/20090110135125/http://www.breslev.org/pages.php?subaction=showfull&id=1135196801&ucat=35 שיעורי הרב אליהו גודלבסקי] להאזנה, באתר ברסלב
* 

קטגוריה:רבנים חרדים ישראלים
קטגוריה:רבני ברסלב
קטגוריה:יהודים אמריקאים
קטגוריה:עולים בשנות ה-1970
קטגוריה:בוגרי ישיבת קמניץ
קטגוריה:ישראלים שנולדו ב-1956
קים סטנלי

קים סטנלי (באנגלית: Kim Stanley; 11 בפברואר 1925 – 20 באוגוסט 2001) הייתה שחקנית קולנוע ותיאטרון אמריקאית יהודייה זוכת שני פרסי אמי. הייתה מועמדת לשני פרסי טוני ולשני פרסי אוסקר על תפקידיה בסרטים "סיאנס באחר הצהריים הרטוב" ו"פרנסיס".

==ביוגרפיה==
נולדה בשם פטרישה בת' ריד בטולארוסה שבניו מקסיקו לאן ולג'יי טי ריד. נולדה לאם ממוצא אנגלי-גרמני ולאב ממוצא סקוטי-אירי.
היו לה שלושה אחים ואחות למחצה.
הצליחה מאוד בשיעורי הדרמה שקלחה בעת לימודיה ב"אוניברסיטת ניו מקסיקו", לאחר שסיימה את לימודיה מהאוניברסיטה עם תואר בפסיכולוגיה נסעה ללמוד משחק באופן מקצועי בבית הבובות המפורסם שבעיר פסדינה.
את שם הבמה אימצה משם המשפחה של סבתה.

למדה בבית ספר למשחק "אולפן השחקנים" תחת חסותם של מומחים מתעשייה ממציא שיטת המשחק לי סטרסברג ואיליה קאזאן. התחילה את דרכה על בימות התיאטרון שבברודוויי בתחילת שנות ה-50, זכתה בפרס התיאטרון העולמי על הופעתה במחזה "המרדף" ולאחר מכן הופיעה בלהיט זוכה פרס פוליצר "פיקניק".
הועמדה ב-1959 לפרס הטוני על תפקידה במחזהו של יוג'ין או'ניל "ניצוץ של משורר" וב-1962 על הופעתה במחזה "מדינה רחוקה".

לעומת קריירת תיאטרון עשירה הקריירה הקולנועית של סטנלי שהחלה ב-1958 בדרמה "אלילה" הייתה דלה בהופעות, מה שלא הפריע לה להיות מועמדת פעמיים לפרס האוסקר בקטגוריית פרס אוסקר לשחקנית הטובה ביותר על הופעתה בתור המדיום מיירה סייבייג' במותחן האימה "סיאנס באחר הצהריים הרטוב" ולפרס אוסקר לשחקנית המשנה הטובה ביותר ופרס גלובוס הזהב על הופעתה בדרמה הביוגרפית "פרנסיס" בתור ליליאן אמה של השחקנית פרנסיס פארמר (ג'סיקה לאנג).
התפרסמה בקולנוע גם בדמותה הביוגרפית של הטייסת פורצת הדרך פאנצ'ו בארנס בדרמת ההרפתקאות ההיסטורית "הצוות המובחר".
זכתה בפרס אמי לשחקנית הראשית הטובה ביותר בשנת 1963 על תפקידה בסדרה "בן קייסי" ובפרס אמי לשחקנית המשנה הטובה ביותר ב-1985 על הופעתה בגרסתו של איליה קאזאן למחזה של טנסי ויליאמס "חתולה על גג פח לוהט".

הייתה נשואה ארבע פעמים: לברוס הול, לשחקן קורט קונויי, לשחקן אלפרד ריידר ולג'וזף סיגל.
לסטנלי נולדו שלושה ילדים אחד מנישואיה לקונרויי, אחד מברוקס קליפט אחיו של שחקן הקולנוע מונטגומרי קליפט ואחד מנישואיה לריידר.
סטנלי ביצעה תהליך גיור במהלך נישואיה לאלפרד ריידר.

נפטרה בשנת 2001 ממחלת סרטן הרחם בגיל 76.
הביוגרפיה על חייה של סטנלי יצאה לאור ב-2006.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:גרות
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי פרס דונלדסון
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
דאגלס ראסל

דאגלס אלברט "דאג" ראסל (באנגלית: Douglas Albert "Doug" Russell; נולד ב-20 בפברואר 1946) הוא שחיין אמריקאי בעבר, אלוף אולימפי בעל 2 מדליות זהב ושיאן עולם.

== ביוגרפיה ==
ראסל נולד במידלנד שבטקסס. הוא למד באוניברסיטת טקסס שבארלינגטון שם התאמן תחת הדרכתו של דון איסטרלינג. 

במשחקים הפאן אמריקאיים שנערכו בוויניפג קנדה בשנת 1967 זכה ראסל ב-2 מדליות זהב, במשחה ל-200 מטר מעורב אישי בתוצאה של 2:13.22 דקות ובמשחה שליחים 4x100 מטר מעורב (3:59.31 דקות).

באוניברסיאדה שנערכה בטוקיו יפן שלושה שבועות לאחר מכן, זכה ראסל ב-3 מדליות, 2 זהב ו-1 כסף. שתי מדליות זהב, במשחה ל-100 מטר פרפר כשהשווה את שיא העולם של מארק ספיץ מארצות הברית (56.3 שניות) ובמשחה שליחים 4x100 מטר מעורב בשיא עולם חדש נוסף של 3:57.2 דקות. מדליית כסף במשחה ל-100 מטר גב בתוצאה של 1:00.0 דקות, בשלב המוקדמות הוא קבע שיא עולם חדש של 59.5 שניות, אך מספר שעות לאחר מכן בשלב הגמר צ'ארלס היקוקס שבר לו את השיא והעמיד אותו על 59.3 שניות.

באולימפיאדת מקסיקו סיטי (1968) זכה ראסל במדליית זהב במשחה ל-100 מטר פרפר בשיא אולימפי חדש של 55.9 שניות, לפני ספיץ שיאן העולם (56.4 שניות) ורוס וואלס (57.2 שניות) שניהם חבריו לניבחרת השחייה האמריקאית ובמשחה שליחים 4x100 מטר מעורב, ביחד עם היקוקס, דון מקנזי וקן וולש בשיא עולם חדש של 3:54.9 דקות, לפני מזרח גרמניה (3:57.5 דקות) וברית המועצות (4:00.7 דקות), את סגנון הפרפר הוא שחה בזינוק שליחים בתוצאה של 55.0 שניות.

באליפות ארצות הברית בשחייה שנערכה בשנת 1969 זכה ראסל במדליית זהב במשחה ל-100 מטר פרפר.

== תארים והישגים ==
*בשנת 1985 זכה ראסל להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר פרפר
* התפתחות שיא העולם במשחה ל-100 מטר גב

== קישורים חיצוניים ==

== הערות שוליים ==

 
קטגוריה:שחייני פרפר
קטגוריה:שחייני גב אמריקאים
קטגוריה:שחייני מעורב אישי
קטגוריה:אלופי האוניברסיאדה בשחייה
קטגוריה:שחיינים באולימפיאדת מקסיקו סיטי (1968)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת טקסס בארלינגטון
קטגוריה:אמריקאים שנולדו ב-1946
מאחורי קווי האויב: קולומביה

מאחורי קווי האויב: קולומביה (באנגלית: Behind Enemy Lines: Colombia) הוא סרט מלחמה משנת 2009 אשר בוים על ידי טים מאת'סון בכיכובם של ג'ו מנגנלו וקן אנדרסון. זהו הסרט השלישי בסדרת הסרטים "מאחורי קווי האויב".

הסרט הופק בשיתוף עם אולפני WWE והוצא ישירות לווידאו ב-6 בינואר 2009.

==תקציר העלילה==
צוות של חמישה לוחמים מיחידת אריות הים של צי ארצות הברית אשר שוהה בקולומביה יוצא למשימה חשאית שמטרתה להבטיח כי שיחות השלום בין הממשלה לבין כוחות מורדים לא תהפוך לפרץ אלימות, אך סיבוך לא צפוי מאיים על הכל במלחמה.

לפתע, נופלת הפגישה תחת מתקפה והמנהיגים משני הצדדים נהרגים.

חמשת החיילים מופללים בהריגת המנהיגים וננטשים על ידי ממשלת ארצות הברית שמשאירה אותם להילחם על חייהם מאחורי קווי האויב נגד הכוחות מיוחדים של קולומביה (AFEUR).

לאחר שננטשו מאחור יוצאים החיילים למלחמה על חפותם.

==צוות השחקנים הראשי==
* ג'ו מנגנלו בתפקיד סגן שון מאקליין
* קן אנדרסון בתפקיד קרטר הולט
* ינסי אריאס בתפקיד אלווארו קרדונה
* קית' דוד בתפקיד מפקד סקוט בויטנו
* סטיוון באואר בתפקיד גנרל מנואל ואלז

==הפקה==
עלילת הסרט מתרחשת בקולומביה אך למעשה הסרט צולם בפוארטו ריקו.
קן אנדרסון אומנם מופיע על עטיפת ה-DVD אך הוא למעשה משחק דמות משנית.

כמו בכל סרט שיצא בשיתוף ה-WWE, בכל תוכנית של ה-WWE, אנדרסון (כשעדיין היה ב-WWE) דאג לפרסם ולקדם את הסרט.

==קישורים חיצוניים==
* 

קטגוריה:סרטי 2009
קטגוריה:אריות הים (יחידה)
קטגוריה:סרטי פעולה אמריקאיים